google/wiki40b huggingface dataset:
Kreditt

Kreditt (av latin credere, "å tro") betyr at en av partene i et gjensidig forpliktende kontraktsforhold får utsatt plikten til å prestere sin ytelse, i forhold til det tidspunktet avtalemotparten leverer sin ytelse. Kreditt brukes mest som begrep for lån av penger, og kjøp av ting på avbetaling, slik at betalingsplikten utsettes. Der det skjer forhåndsbetaling vil det imidlertid også foreligge kreditt, men da til fordel for selgeren av varene. Den som yter kreditt kalles gjerne kreditor, mens den som mottar kreditt kalles debitor.

Kreditt lagd i banksystemet

Fraksjonsreservesystemet ga bankene evnen til å lage kreditt ved utlån fordi publikum bruker bankenes kreditt til transaksjoner (betalinger, overføringer) fremfor å kreve kontanter (som kun sentralbanken kan utstede). Kreditt i banksystemet, dvs. bankinnskudd, er bokføring hos bankene som viser hvor mye hver kontohaver har krav på fra banken (ikke hva banken har).
For at publikum skal kunne ta ut innskudd som kontanter eller overføre til andre banker er bankene pålagt kapitaldekning på minst 8 prosent i forhold til utlån (lagd kreditt). Om alle kontoinnehaverne prøvde å ta ut pengene sine på én gang vil bankene bare kunne utbetale det de har i kapitaldekning og gå konkurs. Banksystemet baserer seg på at publikum i minst mulig grad krever kontanter, men bruker kreditt til transaksjoner.
Bankinnskudd utgjør nær 92 prosent av den totale pengemengden (M2), mynt og sedler 2,7 prosent. Penger fra sentralbanken kalles basispengemengden (M0).

Inflasjon og deflasjon

Fordi 92 prosent av pengemengden er kreditt i banksystemet som lages når banken utsteder lån og slettes når lån nedbetales, er inflasjon og deflasjon hovedsakelig drevet av gjeldsvekst. Om landet har økt gjeldsvekst i forhold til produksjon av varer vil landet oppleve inflasjon. Om total mengde lån i landet nedbetales raskere enn nye lån tas opp er resultatet deflasjon.
Gjeldsveksten på sin side styres av publikums lånevillighet (dvs. rentenivået) og bankenes villighet til utlån (som innebærer risiko).
Conny Månsson

Kongsvinger

I 2009 rykket han opp til Tippeligaen med Kongsvinger IL Toppfotball.

Kristiansund

I 2014 signerte Månsson en ettårs kontrakt med Kristiansund BK.
«Skomvær» (1890)

Etterhistorien

Omkring 1959 laget Erik Bye og Bjarne Amdahl en vise til ære for skipet og sjømannsskapet. Skomværvalsen ble en kjent og kjær sang i Ønskekonserten, og en gjenganger i NRKs julesendinger «Vi går ombord», der den hvert år ble fremført av Sjømannskoret. Denne siden av den maritime historien hadde allerede ført Bye i et nært samarbeid med Redningsselskapet, og snart sto Bye sentralt i en aksjon for å samle inn penger til en ny redningsskøyte. Denne sto ferdig i 1960 og ble døpt «Skomvær II».
Fredrik Kayser

Andre verdenskrig

Han deltok som frivillig på finsk side i vinterkrigen 1939–1940. Han deltok deretter i kampene i Norge. Kayser forlot Norge ombord på MK «Leda» 1. september 1941 og ankom Lerwick 4. september . Der sluttet han seg til Kompani Linge, og deltok i Måløyraidet i 1941.
Kayser var en av de ni fra Kompani Linge som gjennomførte den vellykkede sprengningen av Norsk Hydros fabrikk på Rjukan under Vemorkaksjonen. Han tok seg deretter velberget ut av Norge og returnerte til Storbritannia, hvor han ble forfremmet til løytnant. Der påtok han seg i 1944 oppdraget med å være nestkommanderende for geriljaavdelingen Bjørn West som skulle bygges opp i Matre nord for Bergen, i påvente av en eventuell alliert invasjon av Norge. 15. oktober 1944 kom Kayser til Masfjorden sjøveien sammen med sersjant Severin Synnes. Sjefen for den planlagte avdelingen, kaptein Harald Risnes, sluttet seg snart til dem. Sammen med ytterligere noen ankomne nordmenn fra Kompani Linge organiserte og trente de opp en styrke som til slutt talte 250 mann, og som i april–mai 1945 havnet i aktive kamper med den tyske okkupasjonsmakten.

Etter krigen

Han ønsket ikke å fortsette i hæren etter freden, men søkte i stedet en karriere i næringslivet. Han var også aktiv i Foreningen Bjørn West, en forening av veteraner fra Bjørn West basen.
I 1948 spilte han seg selv i filmen Kampen om tungtvannet.
History

History Scandinavia

History Scandinavia er en TV-kanal som sender programmer relatert til historie, som for eksempel dramatiseringer av historiske hendelser og dokumentarer. Språket er engelsk, men de fleste programmene har undertekster tilgjengelig på norsk, svensk, finsk og dansk i de respektive land. 
Kanalen er et joint venture mellom British Sky Broadcasting og eieren av The History Channel i USA, A&E Television Networks. Kanalen startet sendingene 1. februar 2007, og distribueres i Norge av Canal Digital.
En HDTV-versjon av kanalen ble lansert 13. desember 2007. HDTV-kanalen har egen sendeplan separat fra moderkanalen. Den amerikanske versjonen av The History Channel var tidligere tilgjengelig i Norden, distribuert av Viasat. Kanalen ble fjernet fra Viasats tilbud da de lanserte sin egen historie-kanal Viasat History i november 2004.

H2

Historys søsterkanal, H2, ble lansert i Norge 12. november 2014 som en faktabasert underholdningskanal. Kanalen beskrives som en naturlig forlengelse av History, med programmer som skal gå i dybden på temaer som blant annet vitenskap, millitærhistorie,eldre og moderne kulturer og historie og konspirasjonsteorier.
Forsker Grand Prix

Forsker Grand Prix er et underholdningskonsept og en konkurranse i forskningsformidling for ph.d.- stipendiater. Forskningsdagene, Norges forskningsråds allmennrettede festival, hentet konseptet til Norge i 2010. Konseptet er opprinnelig utviklet ved Syddansk Universitet i Odense.
Forskningsmiljøene i Bergen, Trondheim og Stavanger arrangerte de tre første showene i 2010. Siden har flere kommet til hvert år, og i 2012 var det Forsker Grand prix i seks byer: Tromsø, Trondheim, Bergen, Stavanger, Grimstad (samarbeid mellom Universitetet i Agder og Høgskolen i Telemark (HiT) og Oslo. Deltakerne er ph.d.- stipendiater fra universitet, høyskoler, forskningsinstitutter og bedrifter i regionen. De er godt i gang arbeidet med forskningen sin, men har ennå ikke disputert. De er plukket ut flere måneder i forveien og har fått profesjonell hjelp både med innholdet i presentasjonen, sceneopptredenen og stemmebruk. De har også fått medietrening og veiledning fra kjente forskningsformidlere som for eksempel Jørn H. Hurum og Victor Norman. De to beste fra hvert sted går videre til den nasjonale finalen, som arrangeres av Forskningsrådet.
De fleste av de regionale showene og finalen har blitt filmet og er vist på NRK 2, på sendeflaten til Kunnskapskanalen.
Hver deltaker forbereder to presentasjoner av sitt eget forskningsprosjekt; hver på fire minutter. I tur og orden skal de i ilden sine første fire minutter. Når tiden er ute, gir publikum i salen poeng fra 1 til 6 ved hjelp av hver sin mentometerknapp.
Så slippes dommerpanelet til. Deltakeren får direkte, men konstruktiv, tilbakemelding fra et dommerpanel bestående av en representant fra henholdsvis akademia, scenekunst og media. Etter å ha gitt hver sin begrunnelse gir de også poeng fra 1 til 6.
Etter at alle sammen har holdt sin presentasjon, er det pause før resultatene fra første omgang avsløres. Kun tre  går videre til sin fire minutters presentasjon i finaleomgangen. Fram til og med 2016 kunne deltakerne bruke inntil seks minutter på denne siste presentasjonen. Etter finaleomgangen kåres det en vinner og en som får andreplassen. Begge disse drar videre til den nasjonale finalen, som avholdes i en av de norske universitetsbyene.
Simaethistidae

Utseende

Små sommerfugler med runde vinger, kan minne om mott (Pyralidae). Deres mest slående trekk er de ekstremt lange labialpalpene, som er markert lengre enn antennene i alle fall hos Metaprotus magnifica. Kroppen er spoleformet, hodet middels stort med små fasettøyne. Antennene er trådformede og temmelig korte, mens labialpalpene er svært lange. Vingene hos M. magnifica er mørkebrune med to brede, gule tverrbånd, på form avrundede med korte hårfrynser.

Kilder

Bilde av Metaprotus magnifica, fra Australian Moths Online:
Sam Spruell

Karriere

Spruell har vært med i kjente filmer som K-19: The Widowmaker (2002), Elizabeth: The Golden Age (2007), The Hurt Locker (2008) og Defiance (2008). I 2012 spiller han en birolle i storfilmen Snow White and the Huntsman.
Norsk Aero

Trykk og distribusjonsvirksomheten (Aero Print)

Aero Print er et moderne digitaltrykkeri. Selskapet leverer alt fra enkle trykksaker til avanserte fargeproduksjoner på papir, bannere, roll-ups og liknende. 
En viktig del av selskapets kjernevirksomhet er å tilby kunder komplette løsninger for pakking og utsendelse av kurs- og konferansemateriell, offentlige dokumenter, rapporter og kommersielt promotionmateriell.
Norsk Aero AS er et svanemerket trykkeri (lisensnummer 241 866). Svanemerkingen omfatter bedriftens produksjon av trykksaker og er et bevis på at virksomheten drives miljømessig bærekraftig.

Forlagsvirksomheten (Aero Forlag)

Norsk Aero ivaretar salg av faglitteratur, publikasjoner og forskrifter på vegne av Avinor AS, ICAO, Statens havarikommisjon for transport og Statens jernbanetilsyn. Publikasjonene leveres med revisjonstjenester, og oppfølging av dette er en vesentlig del av virksomheten.
Norsk Aero innehar rettigheter til, og utgir en rekke fagbøker knyttet til fly- og luftsportsmiljøet som blant annet angår fagområder som fjellflyging, halehjulsflyging, fallskjermhopping og utenlandsflyging. I tillegg gir selskapet ut forskriftssamlinger, eksempelvis forskriftssamling for jernbanen.

Historie

Selskapet ble stiftet den 30.12.1987 som et selskap 100 % eid av Norsk Aero Klubb (nå Norges Luftsportforbund). Selskapets formål var, og er fortsatt,  ”å omsette varer og tjenester innen forlags- og distribusjonsvirksomhet, samt grafisk produksjon og fremstilling av trykksaker”. 
Norges Luftsportsforbund solgte i april 2013 samtlige aksjer i selskapet til daglig leder Øivind Tollefsen. På samme tid ble varer og aktiva knyttet til butikkvirksomheten solgt ut til det nystartede selskapet Pilotbutikken AS.
Fredrik Ljungberg

Tidlig karriere

Familien hans flyttet til Halmstad da han var 5 år gammel, og han debuterte for Halmstads Bollklubb sitt A-lag i 1994-sesongen. Han vant både den svenske cupen og serien med klubben.

Arsenal

Fire år senere, i 1998, ble Ljungberg solgt til den engelske fotballklubben Arsenal for £ 3 000 000. Han debuterte i en kamp mot Manchester United hvor han scoret etter bare noen få minutter.
Han var med på å vinne to seriemesterskap, og tre FA-cup trofeer med Arsenal, samt et Community Shield.

West Ham

Den 23. juli 2007 signerte Ljungberg for West Ham United FC på en 4 årskontrakt for en overgangssum som kunne øke til £3 millioner.
Ljungberg fikk bare 25 kamper i en skuffende første sesong i West Ham, og 6. august 2008 ble det kjent at West Ham United hadde betalt Ljungberg 60 millioner kr for å løse svensken fra kontrakten etter bare et år, og at han nå var klubbløs.

Landslagsspill

Fredrik Ljungberg debuterte for Sverige mot USA i 1998 og har deltatt i fem mesterskap med landet sitt, han spilte under EM i fotball 2000, VM i fotball 2002, EM i fotball 2004, VM i fotball 2006 og EM i fotball 2008. I årets EM var han kaptein for Lars Lagerbäcks mannskap.
Han har spilt 75 landskamper, og scoret 15 mål for Sverige.
Novemberfilm

Novemberfilm er et film- og TV-produksjonsselskap som lager TV-serier, reklamefilm, video-content og dokumentarfilmer.
Selskapet ble stiftet av Kjetil Johnsen (daglig leder) og Tomm W. Christiansen i 2004, og har kontor i Oslo og Arendal. I 2013 kjøpte MTG 51% av aksjene i selskapet.
Selskapet produserer i dag TV for alle de store kringkasterne i Norge, og den største internasjonale produksjonen er dokumentaren Taliban - behind the masks som ble kjøpt av 14 land, og sendt blant annet på CNN. I 2011 fikk filmen prisen for beste TV-dokumentar på National Headliner Awards. Samme år fikk Novemberfilm prisen for beste film under oljevernkonferansn «International Oil Spill Conference» i USA for en dokumentar produsert for Kystverket om Full City-grunnstøtingen ved Langesund i 2009.
Novemberfilm står bak en rekke store dokumenterserier og er nominert og har vunnet den prestisjetunge Gullruten flere ganger. Blant de mest kjente produksjonene er Dyrepasserne på TV2, Oslo Brenner, I kongens klær, Insider FEM, Søsken, De bortførte Barna, Hundepatruljen, Slanger i paradis, Kompani Spitsbergen, Krimvakta og Kripos på NRK og det undersøkende formatet Insider, som sendes på TV-kanalen MAX, som hadde premiere 17. januar 2012.
Leizhou

Leizhou (kinesisk: 雷州市; pinyin: Léizhōu Shì; ellers Lei Chow) er en by på fylkesnivå i provinsen Guangdong i Folkerepublikken Kina. Den ligger inn under byprefekturet Zhanjiang.
Leizhou ligger på Leizhouhalvøya, og utgjør størsteparten av den. Minnanspråket leizhouhua tales i området.

Kulturminner

Leizutempelet (Leizu ci, 雷祖祠) (for Chen Wenyu) ble i 1996 oppført på Folkerepublikken Kinas liste over kulturminner.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke lenger sør på Leizhouhalvøya.
Norgesmesterskapet i bueskyting 1978

Norgesmesterskapet i bueskyting 1978 bestod av flere arrangementer som i 1978 kåret norgesmestere i bueskyting.
NM innendørs ble arrangert i Kongstenhallen i Fredrikstad 19. mars. 
NM i skiveskyting ble arrangert i Rælingen 26. august. 
NM i jakt- og feltskyting ble arrangert i Oslo 10. september. 
Kongepokalen ble vunnet av Jan Roger Skyttesæter.
Tonaturlæren

Tonaturlæren er læren om at Jesus er 100 % Gud og 100% menneske samtidig. Den begrunnes i sonofferet: Først var et paradis på jord, men så kom syndefallet. Synden var at mennesket ville leve uten Gud – egoisme. Men mennesket vil i sin essens leve uten Gud, og vil dermed aldri klare å sone for syndefallet.
Så kun en som er syndfri vil klare det, men et slikt menneske finnes ikke. Gud har ikke forbrudt seg, og kan dermed ikke sone for synden, men Han er den eneste som kan gjennomføre denne soningen, fordi Han er den eneste som ikke er syndig av natur. Derfor må Jesus være 100 % Gud og 100% menneske. Soningen er korsfestelsen.
Læren ble bekreftet på Konsilet i Kalkedon i 451, hvor man tok avstand fra Markions lære.
EM for brassband 1985

EM for brassband 1985, det 8. europamesterskapet for brassband ble arrangert 4. mai 1985 i København. 14 brassband fra ni nasjoner deltok i konkurransen.

Musikk

Pliktnummer i konkurransen var Royal Parks av George Lloyd. I sin selvvalgte avdeling fremførte Black Dyke Mills Band Volcano av Robert Simpson.
Elmar Mäder

Liv

Han er oppvokst i Zuzwil i kantonen St. Gallen, og har tre brødre og en søster. Hans foreldre, Theo og Katharina Mäder, drev en forretning som solgte slakteriutstyr. Han gikk på primærskolen i Zuzwil, sekundærskolen i Wil og deretter kantonskolen i St. Gallen, og studerte jus ved universitetet i Freiburg. Han avsluttet studiet med lisensiatgrad i begge rettene (verdslig og kirkelig). Deretter arbeidet han som rettsskriver og fra 1992 som selvstendig rådgiver med vekt på skatterådgivning, revisjon og konsolidering av finansselskaper.
I Sveitsergarden var han premierløytnant av luftvernet. 2. juni 1998 ble han utnevnt til visekommandant for garden av pave Johannes Paul II. I 2002 ble han gardens kommandant.
Elmar Mäder er gift med Theresia Blöchliger, og har tre barn. Han er medlem av Helvetia Romana i SchwStV og K.A.V. Capitolina Rom i CV.
Maskarenene

Maskarenene er en øygruppe i Indiahavet, øst for Madagaskar. Øygruppen består hovedsakelig av øyene Mauritius, Réunion og Rodrigues. Øygruppen er oppkalt etter øyenes oppdager, den portugisiske admiralen Pedro de Mascarenhas.
Wudi

Wudi (kinesisk: 无棣县; pinyin: Wúdì Xiàn) er et fylke i provinsen Shandong i Folkerepublikken Kina. Det ligger under byprefekturet Binzhou.
Befolkningen i 1999 var på 424 456.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Sofienberg

Sofienberg er et strøk i bydel Grünerløkka i Oslo, beliggende i indre by. Strøket ligger øst for Grünerløkka og nordvest for Tøyen og består for det aller meste av bygårder fra 1890-tallet.

Avgrensning

Strøket er trekantformet og avgrenset av Helgesens gate i nord, Toftes gate og Herslebs gate i vest (Schous bryggeri utgjør grensen mot sydvest), og Sars' gate i øst.
Dermed grenser det til Rodeløkka i nord, Grünerløkka i vest, og Tøyen i sør og øst.

Historie og bebyggelse

Navnet Sofienberg skriver seg fra 1800-tallet, og tilhørte opprinnelig en løkkeeiendom (nåv. adresse Trondheimsveien 76; husene revet 1910). Området har tidligere vært en del av Dæhlin gård og av Grüners løkke (se Grünerløkka).
Dagens bebyggelse er dominert av leiegårder fra 1890-tallet, men med en del nybygg etter sanering fra 1970-tallet og fremover. Flere større bedrifter lå i området, som Trio låsfabrikk og Agra margarinfabrikk.
Sofienberg tekniske fagskole ble bygget som allmueskole i 1883. 
Sofienberg kirke ble bygget som Paulus kirke og innviet 1877. Omdøpt til Petrus kirke 1892, da nåværende Paulus kirke på Grünerløkka ble innviet, og til Sofienberg 1962. 
Området som i dag er Sofienbergparken var kirkegård fra 1858, aktiv til 1918. Mens resten av området ble opparbeidet til park etter at fredningstiden på 40 år var utløpt, er den jødisk gravlunden bevart nord for Sofienberg kirke.
Bjørn Alterhaug

Biografi

Hans virke startet på gitar som 10-åring, da han spilte opp til dans sammen med sin eldre bror som var bassist. Etterhvert overtok han sin brors bass som 12-åring.
Etter gymnaset flyttet han for å studerte ved Musikkvitenskaplig institutt i Trondheim (1968). Her spilte han fast med Asmund Bjørken. Han studerte også med Niels-Henning Ørsted Pedersen for en kortere periode på 70-tallet.
Siden 1974 har han blant annet vært amanuensis og professor ved musikkvitenskap (NTNU). Alterhaug var sentral i grunnleggingen av Jazzlinja (NTNU).

Musikeren

Bjørn Alterhaug har spilt med flere av jazzens legender, som Ben Webster, Chet Baker, Clark Terry, Lee Konitz, Lucky Thompson og Joe Henderson.
Alterhaug har ogsåmedvirket i mange  TV-produksjoner, radio sendinger og plateinnspillinger. Bl.a med Chet Baker "My funny valentine/De beste fra Chet Baker" (EMI, 2006), Asmund Bjørken: "Pot's on" (Gemini Records, 1993), Thorgeir Stubø "Notice" (Odin Records, 1981), Ivar Antonsen "Double Circle" (Gemini Records- Taurus, 1999), Tore Johansen "Man, woman and child" (Gemini Records, 2000), Lee Konitz/John Pål Inderberg "Live in Oslo" (Ponca Jazz Records, 2007) og Hilde Hefte "On the corner" (Ponca Jazz Records, 2006). Alterhaug er aktuell som fast medlem av Hallgeir Pedersen Trio. Her foreligger utgivelsene "Wistful" (Hot Club Records, 2004) og "Bluero" (Ponca Jazz Records, 2006). Han har ellers medvirket på utgivelser med bl.a New Cool Quartet, Søyr, Warne Marsh, Bjørn Johansen, Egil Kapstad, Bodil Niska og Siri Svale Band. Han regnes som en av norges fremste jazzbassister.
Bjørn Alterhaug har utgitt over 120 verk, deriblant flere bestillingsverk til EBU (1973–), til Festspillene i Nord-Norge (1989) og Havmanndialoger til Havmanndagene (2005). Herunder både klassisk samtidsmusikk og jazz.
UltraBirken sykkel

UltraBirken sykkel er et sykkelritt i terrengsykling som ble arrangert første gang i 2010. De første årene var start ved Rena sentrum, men denne er senere flyttet til Pellestova på Hafjell. Mål er ved Håkons Hall på Lillehammer slik som for Birkebeinerrittet. Løypa er forskjellig for hvert år, men er som regel i overkant av 110 km og har mer enn 2500 høydemeter. Løypa er lenger og teknisk mer krevende enn det tradisjonelle Birkebeinerrittet.
Maginotlinjen

Maginotlinjen var et omfattende fransk forsvarsverk som ble bygd langs grensen til Tyskland i tiden mellom første og andre verdenskrig. Linjen ble oppkalt etter den franske krigsministeren André Maginot (1877–1932).
Forsvarsverkene ble først foreslått av marskalk Joseph Joffre. Han ble motarbeidet av blant annet Paul Reynaud og Charles de Gaulle, som begge foretrakk investeringer i stridsvogner og fly. Joffre hadde derimot støtte av Henri Philippe Pétain, og et antall utvalg og rapporter ga sine bifall til planen. Maginot var den som til slutt overbeviste myndighetene om å bevilge penger til prosjektet.
Konstruksjonen foregikk i flere stadier fra 1930, og ble foretatt av STG (Section Technique du Génie) under oppsyn av CORF (Commission d'Organisation des Régions Fortifiées). Hovedarbeidene var stort sett ferdige i 1935, til en total kostnad av 3 milliarder franc.
Linjen besto av et nettverk av sammenknyttede bunkere med plass til tusenvis av menn. Det var 108 hovedfort (grands ouvrages) med 15 km intervall. Mellom disse var det mindre fort (petits ouvrages) og kasematter, samt over 100 kilometer tunneler.
Linjen ble aldri seriøst angrepet den tiden den var i drift. Under andre verdenskrig holdt tyske styrker skinnmanøver foran den mens hovedstyrken gikk rundt – gjennom Belgia. Da de allierte rykket inn i Tyskland i 1944, gikk de for det meste også utenom linjen, med unntak av noen kamper rundt Metz og nord i Alsace.
Etter krigen var deler av linjen bemannet noen år, men i løpet av 1960-tallet ble den tatt ut av aktiv tjeneste. Deler av den ble solgt til sivile, og deler ble stående og forfalle. Flere av fortene er i senere år istandsatt som museer og åpnet for publikum.
Solís de Mataojo

Kommune

Byens ordfører (alcalde) er Jorge Fernández (2012).